b'\n_START_ARTICLE_\nHeinz-Christian Strache\n_START_SECTION_\nIbiza-aff\xc3\xa6ren\n_START_PARAGRAPH_\nStrache trak sig i maj 2019 fra hververne som vicekansler og partileder, efter offentligg\xc3\xb8relsen af en hemmelig optaget video p\xc3\xa5 Ibiza fra 2017. I optagelsen tilb\xc3\xb8d han statslige kontakter til en udenlandsk kvinde som opgav at v\xc3\xa6re en velst\xc3\xa5ende, mulig sponsor til partiet. Hun oplyste at v\xc3\xa6re niece til en russisk oligark, men det hele var en falsk forestilling.  _NEWLINE_Samtalen mellem Strache og kvinden drejede sig blandt andet om skjulte valgkampdonationer til FP\xc3\x96, overtagelse af avisen Kronen Zeitung, og mulighederne for at \xc3\xa6ndre redaktionen til fordel for FP\xc3\x96. De talte om en mulig \xc3\xa6ndring af det \xc3\xb8strigske mediesystem og mulighederne for at f\xc3\xa5 partidonationer uden at involvere \xc3\x98strigs rigsrevision. Alt dette skulle ske mod mulige genydelser fra FP\xc3\x96 i form af statslige opgaver, hvis partiet vandt valget i 2017. Optagelsen var en f\xc3\xa6lde, lavet af (i maj 2019) ukendte personer. Sagen blev offentliggjort af Der Spiegel og S\xc3\xbcddeutsche Zeitung den 17. maj 2019.'